rejauldu/bengali-wikipedia huggingface dataset:
অ্যাডমিরাল মোহাম্মদ নাজমুল হাসান (জন্মঃ ১৯৬৭) বাংলাদেশ নৌবাহিনীর বর্তমান নৌপ্রধান। তিনি ২৪ জুলাই ২০২৩ সাল থেকে তিন বছরের জন্য নৌবাহিনী প্রধান হিসেবে নিয়োগ পান। এর আগে তিনি সহকারী নৌবাহিনী প্রধান (অপারেশনস) পদে ছিলেন। এখানে যোগদানের পূর্বে তিনি চট্টগ্রাম নৌ অঞ্চলের কমান্ডার হিসেবে দায়িত্ব পালন করেন। এর আগে তিনি মালদ্বীপে বাংলাদেশের হাইকমিশনার ছিলেন। তিনি বাংলাদেশ নৌবহরের কমান্ডার হিসেবেও দায়িত্ব পালন করেন। এর আগে, তিনি নৌ সদর দপ্তরের নেভাল অপারেশনের পরিচালক এবং নেভাল ইন্টেলিজেন্সের পরিচালক ছিলেন।  শিক্ষা জীবন নাজমুল হাসান দেশে-বিদেশে বিভিন্ন প্রশিক্ষণ ও সামরিক কৌশলগত শিক্ষা গ্রহণ করেছেন। তিনি মিরপুরের সামরিক বাহিনী কমান্ড ও স্টাফ কলেজ এবং যুক্তরাষ্ট্রের নেভাল ওয়ার কলেজ থেকে অনার্সসহ স্টাফ কোর্স সম্পন্ন করেন। এছাড়া তিনি যুক্তরাষ্ট্র থেকে সম্মানসূচক নেভাল কমান্ড কোর্স এবং বাংলাদেশে জাতীয় প্রতিরক্ষা কোর্স সম্পন্ন করেন। তিনি চট্টগ্রাম বিশ্ববিদ্যালয় থেকে বিজ্ঞানে স্নাতক এবং জাতীয় বিশ্ববিদ্যালয় থেকে প্রতিরক্ষা শিক্ষায় স্নাতকোত্তর ডিগ্রি অর্জন করেন।  সামরিক জীবন নাজমুল হাসান ১৯৮৬ সালের ১ জুলাই বাংলাদেশ নৌবাহিনীতে কমিশন লাভ করেন। তিনি বাংলাদেশ নৌবাহিনীর চারটি যুদ্ধজাহাজের কমান্ডার ছিলেন। তিনি বাংলাদেশ নেভাল একাডেমি, নেভাল এভিয়েশন এবং নৌবাহিনীর স্পেশাল ফোর্স সোয়াডসের কমান্ডার ছিলেন। তিনি মালদ্বীপে রাষ্ট্রদূত হিসেবে দায়িত্ব পালনকালে সেদেশের স্বাস্থ্যমন্ত্রী আহমেদ নাসিমের সঙ্গে অ্যাস্ট্রাজেনেকা ভ্যাকসিনের জন্য একটি দ্বিপাক্ষিক চুক্তি স্বাক্ষর করেন। এর ধারাবাহিকতায়, বাংলাদেশ সশস্ত্র বাহিনীর মেডিকেল দল মালদ্বীপ সরকারের টিকাদান কর্মসূচিতে সহায়তা করার জন্য মালদ্বীপে যায়। তিনি ২০২০ সালের ১৭ মার্চ মালদ্বীপ প্রজাতন্ত্রে বাংলাদেশের হাইকমিশনারের দায়িত্ব গ্রহণ করেন এবং ২০২২ সালের জানুয়ারি পর্যন্ত দায়িত্ব পালন করেন। তিনি ২০২৩ সালের জানুয়ারিতে সহকারী নৌবাহিনী প্রধান (পার্সোনেল) পদে নিযুক্ত হন।   তথ্যসূত্র   বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:নৌবাহিনী প্রধান (বাংলাদেশ) বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশ নৌবাহিনীর সদস্য
কোল্ট হল একটি সিগারেট মার্কা যা ফিলিপ মরিস ইউএসএ এর মালিকানাধীন এবং উত্পাদিত হয়েছিল। ফিনল্যান্ডে, এটি ইম্পেরিয়াল টোব্যাকো ফিনল্যান্ড ওয়ের মালিকানাধীন এবং উত্পাদিত, ইম্পেরিয়াল টোব্যাকোর একটি সহায়ক সংস্থা৷    বাজার  কোল্ট প্রধানত ফিনল্যান্ডে বিক্রি হয়, তবে সুইজারল্যান্ড, গ্রীস, বেলারুশ, রাশিয়া, ইন্দোনেশিয়া, মার্কিন যুক্তরাষ্ট্র, ব্রাজিল জাপান এবং আর্জেন্টিনায়ও বিক্রি হয়েছে বা এখনও হয়।      আরো দেখুন    তামাক ধূমপান  তামাক  সিগারেট  তথ্যসূত্র  বিষয়শ্রেণী:ফিলিপ মরিস মার্কা বিষয়শ্রেণী:ইম্পেরিয়াল ব্র্যান্ডের মার্কা বিষয়শ্রেণী:ফিনীয় মার্কা
সাবাশ বাংলাদেশ বাংলাদেশের মুক্তিযুদ্ধের স্মৃতিবিজড়িত ভাস্কর্যগুলোর মধ্যে অন্যতম। ১৯৭১ সালে বাংলাদেশের মহান মুক্তিযুদ্ধে অংশগ্রহণকারী তরুণ মুক্তিযোদ্ধাদের প্রতীকী ভাস্কর্যটি বাংলাদেশের অন্যতম বৃহৎ ভাস্কর্য। শিল্পী নিতুন কুণ্ডু এর তৈরি এই ভাস্কর্যটি রাজশাহী বিশ্ববিদ্যালয়ে অবস্থিত।   স্থাপত্য তাৎপর্য  স্বাধীনতার জ্বলন্ত প্রমাণকে ধরে রাখার জন্য রাজশাহী বিশ্ববিদ্যালয়ে স্থাপন করা হয়েছে স্মারক ভাস্কর্য সাবাশ বাংলাদেশ। ১৯৬৯ সালের গণ আন্দোলনের সময় এই বিশ্ববিদ্যালয়ের ছাত্র –শিক্ষক- কর্মকর্তা- কর্মচারীদের বলিষ্ঠ সাহসী ভূমিকা ছিল। সে সময় এমন ঘটনার আবর্ত সৃষ্টি হয় যে রাজশাহী বিশ্ববিদ্যালয়ের সকলই তাতে জড়িয়ে পড়েন এবং অধ্যাপক ড. শামসুজ্জোহা শাহাদাৎবরণ করেন। এরপর ১৯৭১ সালের ২৫মার্চ পাকিস্তান সেনাবাহিনী অতর্কিত আক্রমণ চালিয়ে বাঙালি জাতীয়তাবাদ নিশ্চিহ্ন করার যে ব্যর্থ প্রয়াসের সূচনা করে তাতে রাজশাহী বিশ্ববিদ্যালয়ও আক্রান্ত হয়। কয়েকদিনের মধ্যে পাকিস্তান সেনাবাহিনীর যে দল রাজশাহীতে সক্রিয় ছিল তা দুর্বল হয়ে পড়ে এবং অবশেষে স্থানীয় ক্যান্টনমেন্টে আশ্রয় গ্রহণ করতে বাধ্য হয়। রাজশাহী শহর তৎকালীন ই.পি.আর. নিয়ন্ত্রণ করে। কিন্তু এপ্রিল মাসের মাঝামাঝি পাকিস্তান সেনাবাহিনীর একটি বিপুল অংশ শহরে প্রবেশ করে এবং বিশ্ববিদ্যালয়ে স্থায়ী ঘাঁটি স্থাপন করে। জাতীয়তাবাদী আন্দোলনে রাজশাহী বিশ্ববিদ্যালয়ের গৌরবপূর্ণ অবদান পাকিস্তান সেনাবাহিনীর মনে আতঙ্ক সৃষ্টি করেছিল। তাদের বিতাড়িত করতে শাহাদৎবরণ করেন অধ্যাপক হবিবুর রহমান, অধ্যাপক সুখরঞ্জন সমাদ্দার, অধ্যাপক মীর আবদুল কাউয়ুম, কর্মকর্তা- কর্মচারী ও ছাত্র।  ১৯৭১ সালে মুক্তিযুদ্ধের সময় অনেক শিক্ষক-ছাত্র শহীদ হওয়ায় এর স্মৃতিকে চির অম্লান করে রাখার জন্য উদ্যোগ নেয় কর্তৃপক্ষ। তারপর নির্মাণের জায়গা নির্ধারণ হয় সিনেট ভবনের দক্ষিণে। দীর্ঘদিন অতিবাহিত হওয়ার পর ১৯৯১ সালের ৩ ফেব্রুয়ারি রাজশাহী বিশ্ববিদ্যালয়ের কেন্দ্রীয় ছাত্র সংসদের উদ্যোগে শিল্পী নিতুন কুন্ডুর উপস্থাপনায় নির্মাণ কাজ শুরু হয়। নির্মাণ কাজ শেষে হলে এর ফলক উন্মোচন করেন শহীদজননী জাহানারা ইমাম। ভাস্কর্যে স্থান পেয়েছে তরুণ কবি সুকান্ত ভট্টাচার্যের কবিতার কয়েকটি লাইন। যা হলো  লেখক বায়েজিদ আহমেদ এর মতে বাংলাদেশে মুক্তিযুদ্ধের যে প্রতীকী ভাস্কর্যগুলো রয়েছে তার মধ্যে প্রকাশভঙ্গির সরলতা, গতিময়তা, মুক্তিযুদ্ধের চেতনার তেজস্বী প্রকাশ এবং নন্দনতাত্ত্বিক দিক থেকে এই ভাস্কর্যটি অনবদ্য।রাজশাহী বিশ্ববিদ্যালয়ের ইতিহাস, লেখক- বায়েজিদ আহমেদ, পৃষ্ঠা নং ৬৪-৬৫  চিত্রশালা  আরও দেখুন  বিদ্যার্ঘ  স্ফুলিঙ্গ  তথ্যসূত্র  বহিঃসংযোগ  বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:রাজশাহী বিশ্ববিদ্যালয় বিষয়শ্রেণী:১৯৯১-এ প্রতিষ্ঠিত বিষয়শ্রেণী:বাংলাদেশের স্মৃতিস্তম্ভ ও স্মারক বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:১৯৯১-এর ভাস্কর্য
মিজানুর রহমান চৌধুরী (১৯ অক্টোবর ১৯২৮ - ২ ফেব্রুয়ারি ২০০৬) বাংলাদেশের একজন রাজনীতিবিদ ছিলেন যিনি রাষ্ট্রপতি এরশাদের আমলে ৯ জুলাই ১৯৮৬ থেকে ২৭ মার্চ ১৯৮৮ পর্যন্ত বাংলাদেশের প্রধানমন্ত্রী হিসেবে দায়িত্ব পালন করেছেন।   জন্ম  মিজানুর রহমান চৌধুরী ১৯২৮ সালের ১৯ অক্টোবর চাঁদপুর জেলার পুরাণবাজারস্থ পূর্ব শ্রীরামদী গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা মরহুম মোঃ হাফিজ চৌধুরী এবং মাতা মরহুমা মোসাম্মৎ মাহমুদা বেগম।   রাজনীতি   পাকিস্তান আমল  কলেজ থেকেই তিনি ছাত্র রাজনীতির সাথে সম্পৃক্ত ছিলেন। ১৯৬২ সালে তিনি আওয়ামী লীগের প্রার্থী হিসেবে সংসদ সদস্য নির্বাচিত হন। ১৯৬২ থেকে ১৯৬৯ পর্যন্ত পাকিস্তান জাতীয় পরিষদের সদস্য ছিলেন। যখন শেখ মুজিবুর রহমান এবং বাংলাদেশ আওয়ামী লীগ নেতৃবৃন্দ কারাগারে ছিলেন তখন তিনি দলের ভারপ্রাপ্ত সাধারণ সম্পাদক হিসেবে দায়িত্ব পালন করে।। ১৯৬৭ সালে তিনি নিজেও গ্রেফতার হন। আইয়ুব খানের বিরুদ্ধে আন্দোলনের সময় তিনি সম্মিলিত বিরোধী দলের অন্যতম সংগঠক ছিলেন।[Historical dictionary of Bangladesh / by Craig Baxter and Syedur  Rahman. 2nd ed. page :62 ] বাংলাদেশের স্বাধীনতা যুদ্ধে তিনি সক্রিয় ভাবে অংশগ্রহণ করেন।   স্বাধীন বাংলাদেশ   শেখ মুজিবের সরকার  ’৭০ এর নির্বাচনে তিনি পাকিস্তান জাতীয় পরিষদের সদস্য হন। স্বাধীন বাংলাদেশে ১৯৭৩ এর সংসদে তিনি সংসদ সদস্য ছিলেন। ১৯৭৩ সালে শেখ মুজিবুর রহমানের মন্ত্রী সভায় তিনি সাহায্য ও পুনর্বাসন মন্ত্রণালয়ের দায়িত্বে ছিলেন। ১৯৭৫ সালে শেখ মুজিব নিহত হলে বাকশাল সরকারের পতন হয় এবং জিয়াউর রহমান সরকার বহুদলীয় রাজনীতির অনুমোদন দিলে বাংলাদেশ আওয়ামী লীগ পুনরুজ্জীবিত হয় এবং আবদুল মালেক উকিল এবং মিজানুর রহমান চৌধুরীর নেতৃত্বে আওয়ামী লীগের দু’টি পৃথক ধারার সৃষ্টি হয়।   এরশাদের সরকার  আশির দশকের শুরু দিকে হুসেইন মুহাম্মদ এরশাদের সামরিক সরকারকে সমর্থন দেন এবং জাতীয় পার্টিতে (সেসময়ের নাম জাতীয় দল) যোগ দেন (১৯৮৪)। ১৯৮৬ তে প্রধানমন্ত্রী হন। এরশাদের রাষ্ট্রপতি থাকাকালীন তিনি দুই বছর প্রধানমন্ত্রীর দায়িত্ব পালন করেন। মার্চ, ১৯৮৮ তে মওদুদ আহমেদ তার স্থলে প্রধানমন্ত্রী হন। ১৯৯০ সালে এরশাদ ক্ষমতা ছেড়ে দেন। ১৯৯০ তে এরশাদ সরকার পতনের পর এরশাদ জেলে থাকাকালীন তিনি জাতীয় পার্টির ভারপ্রাপ্ত চেয়ারম্যানের দায়িত্ব পালন করেন। ২০০১ সালে মিজানুর রহমান আওয়ামী লীগে যোগ দেন এবং মৃত্যুর আগ পর্যন্ত আওয়ামী লীগের উপদেষ্টা ছিলেন।   মৃত্যু  ২০০৬ সালে তিনি মৃত্যু বরণ করেন।   তথ্যসূত্র   বিষয়শ্রেণী:বাংলাদেশের প্রধানমন্ত্রী বিষয়শ্রেণী:১৯২৮-এ জন্ম বিষয়শ্রেণী:২০০৬-এ মৃত্যু বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চাঁদপুর জেলার রাজনীতিবিদ বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:শেখ মুজিবুর রহমানের দ্বিতীয় মন্ত্রিসভার সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯ বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:২০শ শতাব্দীর বাঙালি বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য
রঘুনাথ সিংহ চৌহান একজন ভারতীয় রাজনীতিবিদ এবং উত্তরাখণ্ডের ভারতীয় জনতা পার্টির সদস্য। তিনি উত্তরাখণ্ড বিধানসভার বর্তমান বিধায়ক যিনি আলমোড়া কেন্দ্রের প্রতিনিধিত্ব করছেন। পূর্বে চৌহান আলমোড়া জেলার আলমোড়া নির্বাচনী এলাকা থেকে উত্তর প্রদেশ বিধানসভার সদস্য ছিলেন যখন আলমোড়া উত্তর প্রদেশের অংশ ছিল। My NetaUttarakhand: BJP, Cong locked in a see-saw battleSitting and previous MLAs from Jageshwar Assembly Constituency তিনি বিধানসভার ডেপুটি স্পিকার হিসেবেও পরিচিত    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ড বিধানসভার সদস্য ২০১৭-২০২২ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ বিষয়শ্রেণী:আলমোড়া জেলার ব্যক্তি
মতবাদ () হলো জ্ঞানের প্রদত্ত শাখায় বা বিশ্বাস ব্যবস্থায় শিক্ষার সত্তা হিসাবে বিশ্বাসের আইনসংগ্রহ বা অনুশাসন বা নির্দেশাবলীর অংশ, নীতি বা অবস্থান শেখানো। ব্যুৎপত্তিগত গ্রিক সদৃশ উদাহরণ হলো "ধর্মে প্রশ্নোত্তরে শিক্ষাদান বা প্রশ্নোত্তরমালা বা প্রশ্নোত্তরের মাধ্যমে শিক্ষাদান"।Doctrine – Definition at WordIQ.com 2010  প্রায়শই মতবাদ শব্দটি বিশেষভাবে গির্জার দ্বারা প্রচারিত ধর্মীয় নীতির অংশের পরামর্শ দেয়। মতবাদটি অতীতের সিদ্ধান্তের ইতিহাসের মাধ্যমে প্রতিষ্ঠিত সাধারণ-আইন ঐতিহ্যের মধ্যে আইনের নীতিকেও উল্লেখ করতে পারে।   তথ্যসূত্র    বহিঃসংযোগ         বিষয়শ্রেণী:বিশ্বাস বিষয়শ্রেণী:অন্ধবিশ্বাস
পাঁচগাছিয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।   আয়তন  ৪৩৭৫ একর (১৭.৭১ বর্গ কিলোমিটার)   জনসংখ্যা  আদমশুমারী ২০১১ প্রতিবেদন অনুযায়ী, ইউনিয়নের মোট জনসংখ্যা ৩০,২৮৮।   অবস্থান ও সীমানা  ফেনী সদর উপজেলার উত্তর-পশ্চিমাংশে পাঁচগাছিয়া ইউনিয়নের অবস্থান। এ ইউনিয়নের উত্তরে শর্শদি ইউনিয়ন, পূর্বে ফেনী পৌরসভা, দক্ষিণ-পূর্বে বালিগাঁও ইউনিয়ন, দক্ষিণে দাগনভূঞা উপজেলার জায়লস্কর ইউনিয়ন, দক্ষিণ-পশ্চিমে দাগনভূঞা উপজেলার রাজাপুর ইউনিয়ন এবং পশ্চিমে দাগনভূঞা উপজেলার সিন্দুরপুর ইউনিয়ন অবস্থিত।   প্রশাসনিক কাঠামো  পাঁচগাছিয়া ইউনিয়ন ফেনী সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।   শিক্ষা ব্যবস্থা    শিক্ষা প্রতিষ্ঠান   পশ্চিম বিজয় সিংহ উচ্চ বিদ্যালয়   পাঁচগাছিয়া এ জেড খান উচ্চ বিদ্যালয়  পাঁচগাছিয়া বালিকা উচ্চ বিদ্যালয়  মাদার কেয়ার ইন্টারন‍্যাশনাল স্কুল  পাঁচগাছিয়া সরকারি প্রাথমিক বিদ্যালয়  এলাহীগঞ্জ সরকারি প্রাথমিক বিদ‍্যালয়  মাথিয়ারা সরকারি প্রাথমিক বিদ‍্যালয়  লক্ষীয়ারা উচ্চ বিদ্যালয়  উত্তর কাশিমপুর সরকারি প্রাথমিক বিদ্যালয়  ইলাশপুর সরকারি প্রাথমিক বিদ্যালয়  বাথানিয়া মারকাজুস সুন্নাহ মাদ্রাসা    যোগাযোগ ব্যবস্থা    খাল ও নদী    হাট-বাজার  ফেনী সদর উপজেলার বিখ্যাত বাজার পাঁচগাছিয়া বাজার. এবং কবুতর বাজারের জন্য বিখ্যাত।    দর্শনীয় স্থান  পাঁচগাছিয়া নারিকেল বাগান  বিজয় সিংহ দীঘি   উল্লেখযোগ্য ব্যক্তিত্ব   সুমাইয়া আন্দালিব কাজী   জনপ্রতিনিধি  মাহবুব আলম  লিটন - চেয়ারম্যান   আরও দেখুন   ফেনী সদর উপজেলা  ফেনী সদর থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:ফেনী সদর উপজেলার ইউনিয়ন
হোরাস প্রাচীন মিশরীয় ধর্মের অন্যতম প্রাচীনতম ও সর্বাধিক গুরুত্বপূর্ণ দেবতা। ইনি মিশরের প্রাগৈতিহাসিক যুগ থেকে গ্রীকো রোমান অধিগ্রহণ পর্যন্ত দীর্ঘ সময় পূজিত হয়েছেন। বিভিন্ন ঐতিহাসিক নথিতে হোরাসের বিভিন্ন রূপের কথা পাওয়া যায়,এবং প্রতিটি রূপকে মিশর বিশেষজ্ঞেরা ভিন্ন ভিন্ন দেবতা হিসেবে বর্ণনা করে থাকেন"The Oxford Guide: Essential Guide to Egyptian Mythology", Edited by Donald B. Redford, Horus: by Edmund S. Meltzer, p164–168, Berkley, 2003, । বিভিন্ন সময়ে হোরাসের উপর বিভিন্ন বৈশিষ্ট্য আরোপিত হয়েছে, যে'গুলোকে পরস্পরবিরোধী না বলে পরস্পরের পরিপূরক বলাই যুক্তিযুক্ত"The Oxford Guide: Essential Guide to Egyptian Mythology", Edited by Donald B. Redford, p106 & p165, Berkley, 2003, । তাকে সাধারণত একটি বাজপাখি অথবা বাজপাখির মাথাবিশিষ্ট পুরুষ হিসেবে কল্পনা করা হতWilkinson, Richard H. (2003). The Complete Gods and Goddesses of Ancient Egypt. Thames & Hudson. p. 202.।  তথ্যসূত্র   বিষয়শ্রেণী:মিশরীয় পুরাণ বিষয়শ্রেণী:মিশরীয় দেবতা বিষয়শ্রেণী:সূর্য দেবতা বিষয়শ্রেণী:হোরাস বিষয়শ্রেণী:ত্রাণকর্তা দেবতা
থাম্ব|ডান|কুরকুলিগোসাইড এ  কুরকুলিগোসাইড হলো এক ধরনের ফেনল, যা হরেকরকম উদ্ভিদ থেকে সংশ্লেষণ করা হয়েছে। এর মধ্যে তলমূলি (কুরকুলিগো অরকিওয়ডিস) উদ্ভিদে কুরকুলিগোসাইড এ, বি, সি ও ডি সংশ্লেষণ পাওয়া যায়। উচ্চগতিসম্পন্ন প্রতিবৈদ্যুতিক ক্রোমাটোগ্রাফি ব্যবহার করে কুরকুলিগোসাইড বি পৃথক করা যায়। কুরকুলিগোসাইড বি ও ডি ইন ভিট্রো অবস্থায় বিটা-অ্যামাইলয়েড আগ্রাসনবিরোধী বৈশিষ্ট্য প্রদর্শন করে।   তথ্যসূত্র   বিষয়শ্রেণী:ফেনল গ্লাইকোসাইড বিষয়শ্রেণী:কুরকুলিগো বিষয়শ্রেণী:ফেনল ইথার
আইএনএ ওয়ার মিউজিয়াম (মৈতৈ:আইএনএ ল্যান-গি পুকেই ল্যাঙ্কেই শাংলেন) অথবা ইন্ডিয়ান ন্যাশনাল আর্মি ওয়ার মিউজিয়াম (মৈতৈ:ভারত লেইপাক-কি লানমি-গি পুকেই ল্যাঙ্কেই শাংলেন) হলো মণিপুরের মইরাং- এ অবস্থিত একটি দ্বিতীয় বিশ্বযুদ্ধের জাদুঘর। এটি মণিপুরের একমাত্র সরকারী দ্বিতীয় বিশ্বযুদ্ধ সম্পর্কিত জাদুঘর, যদিও রাজ্যে আরও অনেক দ্বিতীয় বিশ্বযুদ্ধের জাদুঘর খোলা আছে। এই জাদুঘরটি আইএনএ মেমোরিয়াল কমপ্লেক্সের ভেতরে অবস্থিত। এই জাদুঘরটি মূলত ভারতীয় জাতীয় সেনাবাহিনীর (আইএনএ) উত্থান এবং ভারতীয় স্বাধীনতা আন্দোলনে সুভাষ চন্দ্র বসুর অবদানের উপর আলোকপাত করে।  এই জাদুঘরটি নেতাজি সুভাষ চন্দ্র বসুর প্রতি নিবেদিত একমাত্র সরকারী জাদুঘর।    ইতিহাস  ভারতীয় ভূখণ্ডে মৈরাংয়েই প্রথম জাতীয় পতাকা উত্তোলন করা হয়েছিল। এটাই সেই স্থানে যেখানে আইএনএ যুদ্ধ জাদুঘর এবং আইএনএ শহীদ স্মৃতিসৌধ কমপ্লেক্স গড়ে তোলা হয়েছিল। আইএনএ যুদ্ধ জাদুঘরটি ১৯৮৫ সালে প্রতিষ্ঠা করা হয়েছিল। ভারতীয় স্বাধীনতা সংগ্রামে সুভাষ চন্দ্র বসুর ভূমিকার জন্য এই যাদুঘর তৈরির মাধ্যমে তার প্রতি শ্রদ্ধাঞ্জলি জানানো হয়।    সংগ্রহ এবং বৈশিষ্ট্য  ভারতীয় জাতীয় সেনা যুদ্ধ জাদুঘরে মণিপুরের বিভিন্ন স্থান থেকে প্রাপ্ত দ্বিতীয় বিশ্বযুদ্ধের নিদর্শন এবং ধ্বংসাবশেষের সংগ্রহশালা। ১৯৪৪ সালের এই ধ্বংসাবশেষের মধ্যে রয়েছে অস্ত্র ও গোলাবারুদ, বেয়নেট, হেলমেট এবং অন্যান্য নথি।  এটি নেতাজি সুভাষ চন্দ্র বসু এবং আইএনএ-এর শত শত দুর্লভ ছবি, মানচিত্র, প্রতীক, মুদ্রা নোট, নেতাজির চিঠি, আইএনএ ব্যাজ এবং জাপানি তাবিজ প্রদর্শন করে।    প্রদর্শনী  আইএনএ জাদুঘরে মণিপুরের ঐতিহাসিক ব্যক্তিত্বদের একটি গ্যালারি প্রদর্শিত হয়, যার মধ্যে ভারতীয় জাতীয় সেনাবাহিনীতে থাকা মণিপুরী সৈন্যরাও অন্তর্ভুক্ত।  আরও দেখুন  ইম্ফল শান্তি জাদুঘর  কাকচিং গার্ডেন  কেইবুল লামজাও জাতীয় উদ্যান - ভারতের মণিপুরে অবস্থিত বিশ্বের একমাত্র ভাসমান জাতীয় উদ্যান।  খংহাম্পট অর্কিডারিয়াম  লোকটাক লোককাহিনী জাদুঘর  মণিপুর রাজ্য জাদুঘর  মণিপুর প্রাণিবিদ্যা উদ্যান  ফুমদি - ভারতের মণিপুরে ভাসমান জীববৈচিত্র উদ্যান  সেকতা প্রত্নতাত্ত্বিক জীবন্ত জাদুঘর  ইয়াঙ্গুপোকপি-লোকচাও বন্যপ্রাণী অভয়ারণ্য  তথ্যসূত্র   বাহ্যিক সূত্র    The INA War Museum www.museumsofindia.org   Ganesan pays floral tribute to Netaji INA soldiers www.pothashang.in  Governor visits INA Museum www.pothashang.in  INA flag hoisting anniversary observed at Moirang www.pothashang.in  INA will be upgraded soon - CM www.pothashang.in  Governor hoists National Flag INA www.pothashang.in  President paid Homage Subhash Chandra Bose INA Moirang www.pothashang.in  বিষয়শ্রেণী:মণিপুরের জাদুঘর বিষয়শ্রেণী:ভারতের জাদুঘর বিষয়শ্রেণী:দ্বিতীয় বিশ্বযুদ্ধের জাদুঘর
কানথেতি সত্যনারায়ণ রাজু একজন ভারতীয় রাজনীতিবিদ এবং ভারতীয় জনতা পার্টির সদস্য। রাজু একজন মনোনীত সদস্য হিসাবে অন্ধ্রপ্রদেশ বিধানসভা সদস্য ছিলেন। Book BJP floor leader Satyanarayana Raju’s brother, police toldCongress MLC Kantheti Joins BJP   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিম গোদাবরী জেলার ব্যক্তি বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
উইলিয়াম ডিগার রড্রিক রবার্টসন (; জন্ম: ৬ অক্টোবর, ১৮৬১ - মৃত্যু: ২৪ জুন, ১৯৩৮) নিউ সাউথ ওয়েলসের ডেনিলিকুইন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ডিগার রবার্টসন।   প্রথম-শ্রেণীর ক্রিকেট  ১৮৮৪-৮৫ মৌসুম থেকে ১৮৮৭-৮৮ মৌসুম পর্যন্ত ডিগার রবার্টসনের প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ার সীমান্ত এলাকায় ডেনিলিকুইনে ডিগার রবার্টসন বসবাস করতেন। ডানহাতি ব্যাটসম্যান ও লেগ ব্রেক বোলিংয়ে পারদর্শী ছিলেন। ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১ জানুয়ারি, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  নভেম্বর, ১৮৮৪ সালে সফরকারী ইংরেজ একাদশের বিপক্ষে অনুষ্ঠিত ঐ খেলায় ৩/৩৬ ও ৫/৪৬ লাভ করেছিলেন তিনি।Victoria v A. Shaw's XI 1884–85 ডিসেম্বর মাসে প্রথম টেস্ট শেষে অস্ট্রেলিয়া দল দ্বিতীয় টেস্ট খেলতে অস্বীকৃতিজ্ঞাপন করে। ফলশ্রুতিতে রবার্টসনসহ আরও আটজনকে টেস্ট দলে অন্তর্ভুক্ত করা হয়। তবে, অভিষেক ঘটা ঐ টেস্টে তিনি কোন উইকেট লাভে সক্ষমতা দেখাননি। অস্ট্রেলিয়া খেলায় পরাভূত হয় এবং তিনিসহ আরও অপর চারজন অভিষেকধারী খেলোয়াড়কে পরবর্তীকালে আর কোন টেস্ট খেলতে দেখা যায়নি।Australia v England, Second Test 1884–85   অবসর  ইস্ট মেলবোর্ন দলের অধিনায়ক হ্যারি বয়েলের সাথে কথা কাটাকাটির এক পর্যায়ে স্যান ফ্রান্সিসকোতে চলে যান। সেখানকার ক্যালিফোর্নিয়া ক্রিকেট অ্যাসোসিয়েশন লীগের বিভিন্ন ক্লাবে খেলেন। ১৮৯৮ সালে তার অধিনায়কত্বে বোহেমিয়ান ক্রিকেট ক্লাব ক্যালিফোর্নিয়া ক্রিকেট অ্যাসোসিয়েশন চ্যাম্পিয়নশীপের শিরোপা জয় করে। ক্যালিফোর্নিয়া ক্রিকেটের ইতিহাসে সূচনালগ্নে করা সেঞ্চুরিগুলোর একটি তার ব্যাট থেকে আসে। ১৮৯৬ সালে অস্ট্রেলিয়া দলের বিপক্ষে প্রেসিডিও গ্রাউন্ডে খেলেন।P. David Sentance, Cricket in America 1710–2000 (McFarland: North Carolina 2006). ১৮৯৯ সালে অস্ট্রেলিয়ায় প্রত্যাবর্তন করেন। এরপর অনেকগুলো বছর মেলবোর্নভিত্তিক সেন্ট কিল্ডা ক্রিকেট ক্লাবের পক্ষে সফলতার সাথে খেলেন।The Oxford Companion to Australian Cricket (Oxford: Melbourne 1996) p. 452.  ২৪ জুন, ১৯৩৮ তারিখে ৭৬ বছর বয়সে ভিক্টোরিয়ার ব্রাইটন এলাকায় ডিগার রবার্টসনের দেহাবসান ঘটে।   তথ্যসূত্র    আরও দেখুন   আলফ্রেড মার  হেনরি মাসগ্রোভ  কুইন্সল্যান্ড ক্রিকেট দল  এক টেস্টের বিস্ময়কারী  অস্ট্রেলীয় টেস্ট ক্রিকেটারদের তালিকা  ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর   বহিঃসংযোগ       বিষয়শ্রেণী:১৮৬১-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার বিষয়শ্রেণী:ভিক্টোরিয়ার ক্রিকেটার
পেমবার্থি ধাতু শিল্প হল একটি ধাতব হস্তশিল্প যেটি ভারতের তেলেঙ্গানা রাজ্যের জনগাঁও জেলার পেমবার্থিতে তৈরি হয়। তারা তাদের সূক্ষ্ম ধাতব চাদরের শিল্পকর্মের জন্য জনপ্রিয়।  ইতিহাস পেমবার্থি  হায়দরাবাদ থেকে প্রায় ৮০ কিলোমিটার দূরে অবস্থিত একটি গ্রাম। কাকতীয় রাজবংশের শাসনকালে এই অঞ্চলটি ৫০০ বছর ব্যাপী এক গৌরবের সময় প্রত্যক্ষ করেছিল। পেমবার্থিতে ধাতব কর্মী বা "বিশ্বকর্মা"দের অসামান্য কারিগরী সমৃদ্ধ ইতিহাস রয়েছে। ধাতব চাদরের কারুকাজের প্রক্রিয়াটি জনপ্রিয় হয়ে উঠেছিল। শাসকদের পৃষ্ঠপোষকতায় হিন্দু মন্দিরের বিগ্রহের (দেবমূর্তি) পাশাপাশি বাহন (রথ) এবং মন্দির ভাস্কর্যের অন্যান্য শৈল্পিক আনুষঙ্গিক সুশোভিত হত। এগুলি পেমবার্থি পিতল দ্রব্য নামেও জনপ্রিয় ছিল।  মুসলিম শাসনের আবির্ভাবের পরে, পেমবার্থি কারিগররা তাদের শিল্পশৈলীর বিবর্তন ঘটায় এবং সুপারি বাক্স বা পানদান, সুগন্ধি পাত্র বা আতর পাত্র, ঝাড়লন্ঠন বা ঝুম্মার, ফুলদানি, বিশেষ ফলক এবং স্মৃতিচিহ্নের মতো স্বতন্ত্র সামগ্রীগুলি সজ্জিত করা শুরু করেছিল।  স্বাধীনতা উত্তর যুগে, রাজনৈতিক অবস্থার ওঠাপড়া সামলে, এই শিল্পটির পুনরুত্থান হয়েছিল। পরিবর্তিত চাহিদার ধরন অনুযায়ী এটি পুনঃপ্রবর্তিত হয়েছিল। সৌন্দর্যের পাশাপাশি ব্যবহারিক দিকটিতে আরও জোর দেওয়া হয়েছিল। পেমবার্থি পিতল দ্রব্য বহু বছর ধরে হিন্দু ও মুসলমান উভয় সম্প্রদায়ের নিজস্ব সূক্ষ্মতাগুলি গ্রহণ করে সামগ্রী রচনা করেছে, যার মধ্যে নির্বিঘ্নে উভয় সংস্কৃতি মিশে গেছে। হস্তশিল্পের এই ধরনটি মর্যাদাপূর্ণ ভৌগোলিক নির্দেশিক পেয়েছে, যা আসলে এই নৈপুণ্যের জন্য সম্মানের।  তথ্যসূত্র  বিষয়শ্রেণী:ভারতীয় হস্তশিল্প বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি বিষয়শ্রেণী:ভারতের ভৌগোলিক নির্দেশক বিষয়শ্রেণী:ভারতীয় ধাতুকর্ম বিষয়শ্রেণী:হানামকোণ্ডা জেলা বিষয়শ্রেণী:তেলেঙ্গানার সংস্কৃতি বিষয়শ্রেণী:তেলেঙ্গানার ভৌগোলিক নির্দেশক
রিয়া কোদালি একজন ভারতীয় ফ্যাশন ডিজাইনার এবং ব্লগার। ফেমিনা মিস ডিভা, ব্যাঙ্গালোর ফ্যাশন উইক, এবং টাইমস অফ ইন্ডিয়া দ্বারা আয়োজিত ইভেন্ট সহ উল্লেখযোগ্য ফ্যাশন শোতে নিজের সংগ্রহগুলি প্রদর্শন করে তিনি ফ্যাশন শিল্পে তাঁর অবদানের জন্য স্বীকৃতি অর্জন করেছেন। লিসা রে এবং উর্বশী রাউতেলার  মতো বিশিষ্ট ব্যক্তিরা তাঁর ডিজাইনের পোশাক পরে র‌্যাম্পে হেঁটেছেন। তাঁর পোর্টফোলিওতে অভিনেতা, ব্যবসায়ী নেতা এবং আন্তর্জাতিক ক্লায়েন্টদের জন্য পোশাক পরিকল্পনা অন্তর্ভুক্ত আছে।   কর্মজীবন  রিয়া কোদালি মিশিগানের ডেট্রয়েটে  নিজের কর্মজীবন শুরু করেন, সেখানে তিনি তাঁর শিল্পকর্ম, চিত্রকর্ম এবং ডিজাইনার সংগ্রহ সমন্বিত প্রদর্শনীর আয়োজন করেছিলেন। ২০১৫ সালে, তিনি বেঙ্গালুরুর কোরামঙ্গলায় তাঁর ডিজাইন স্টুডিও প্রতিষ্ঠা করেন। ফ্যাশন উদ্যোগের পাশাপাশি, তিনি অবকাঠামো এবং সফ্টওয়্যার অ্যাপ্লিকেশনের কোম্পানি প্রতিষ্ঠা করেছেন। তিনি সুবিধাবঞ্চিত সম্প্রদায়কে সমর্থন করার জন্য একটি দাতব্য ট্রাস্ট পরিচালনা করেন।   ব্যক্তিগত জীবন  রিয়া কোদালি কর্ণাটকের মহীশূরে জন্মগ্রহণ করেন এবং বড় হয়ে ওঠেন, সেখানেই তিনি নিজের প্রাথমিক শিক্ষা শেষ করেন। পরে তিনি উচ্চ শিক্ষার জন্য মিশিগানের ডেট্রয়েটে চলে যান।   পুরস্কার ও স্বীকৃতি    টাইমস অফ ইন্ডিয়ার সেরা বিলাসবহুল মহিলাদের পোশাক ডিজাইনার ২০১৬৷  টাইমস অফ ইন্ডিয়া দ্বারা সেরা বিলাসবহুল পুরুষদের ডিজাইনার ২০১৭৷  টাইমস অফ ইন্ডিয়া দ্বারা সর্বাধিক সৃজনশীল ফ্যাশন প্রভাবক পুরস্কার ২০১৭  ভারতীয় বিষয়ক মন্ত্রক দ্বারা ভারতের সবচেয়ে প্রতিশ্রুতিশীল ফ্যাশন ডিজাইনার 2২০১৭  ইন্টারন্যাশনাল এক্সেলেন্স অ্যাওয়ার্ড, থাইল্যান্ড দ্বারা এশিয়ার সেরা ব্রাইডাল পরিধান ডিজাইনার ২০১৮  ভারতীয় বিষয়ক মন্ত্রক কর্তৃক এশিয়ার উওম্যান অফ সাবস্ট্যান্স ২০১৮   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:ভারতীয় নারী বেশভূষাশৈলী নকশাবিদ বিষয়শ্রেণী:শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় নকশাকার বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নকশাকার বিষয়শ্রেণী:জীবিত ব্যক্তি
ইল্লিজি () আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট।   আবহাওয়া   এখানে সারা বছর বৃষ্টিপাত হয় না বললেই চলে। হলেও তা পরিমাণে সামান্য। গ্রীষ্ম কালটা এখানে প্রচণ্ড শুষ্ক হয়। গরম কাল এখানে শুরু হয় এপ্রিল থেকে চলে নভেম্বর পর্যন্ত। এখানে জুন থেকে জুলাই প্রচণ্ড গরম পরে। ২০১১ সালের ১৮ আগস্ট এখানে সর্বচ্চ ৫১ ডিগ্রি সেলসিয়াস তাপমাত্রা রেকর্ড করা হয়।   See also   Illizi Province   References    External links    www.fjexpeditions.com  বিষয়শ্রেণী:Populated places in Illizi Province বিষয়শ্রেণী:Communes of Algeria বিষয়শ্রেণী:Tuareg বিষয়শ্রেণী:Province seats of Algeria